[pic] | KOMISIJA EVROPSKIH SKUPNOSTI |

Bruselj, 25.11.2005

COM(2005) 601konč

2005/0230 (ACC)

Predlog

SKLEP SVETA

o sklenitvi Sporazuma v obliki izmenjave pisem med Evropsko skupnostjo in Tajsko v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem GATT 1994

(predložila Komisija)

OBRAZLOŽITVENI MEMORANDUM

1. 26. junija 2003 je Svet pooblastil Komisijo, da obvesti STO o nameri Evropske skupnosti, da spremeni koncesije za proizvoda pod oznako HS 1006 20 (oluščen riž) in 1006 30 (brušen riž), vključena na seznam CXL Evropske skupnosti, priložen GATT 1994. Skladno s tem je Evropska skupnost 2. julija 2003 obvestila STO o svoji nameri, da spremeni nekatere koncesije na seznamu CXL ES.

2. Pogajanja je vodila Komisija ob posvetovanju z odborom, ustanovljenim s členom 133 Pogodbe, in v skladu s pogajalskimi smernicami, ki jih je izdal Svet.

Komisija se je pogajala z Združenimi državami Amerike, ki so zainteresirane kot največji dobavitelj proizvoda pod oznako HS 1006 20 (oluščen riž) in kot pomemben dobavitelj proizvoda pod oznako HS 1006 30 (brušen riž); Tajsko, ki je zainteresirana kot največji dobavitelj proizvoda pod oznako HS 1006 30 (brušen riž) in kot pomemben dobavitelj proizvodov pod oznako HS 1006 20 (oluščen riž); ter z Indijo in Pakistanom, ki sta zainteresirana kot pomembna dobavitelja proizvoda pod oznako HS 1006 20 (oluščen riž).

3. Sporazuma z Indijo in Pakistanom sta bila v imenu Skupnosti odobrena s sklepoma Sveta 2004/617/ES in 2004/618/ES z dne 11. avgusta 2004. Sklep Sveta 2004/619/ES z dne 11. avgusta 2004 je določil novo tarifno stopnjo za oluščen in brušen riž. Sporazum z Združenimi državami je bil odobren s Sklepom Sveta 2005/476/ES z dne 21. junija 2005.

4. S tem predlogom se Svet poziva, da odobri sporazum v obliki izmenjave pisem med Evropsko skupnostjo in Tajsko. S tem se zaključijo pogajanja v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem GATT 1994.

5. Ker je za potrebne spremembe Uredbe Sveta (ES) št. 1785/2003 obvezno mnenje Evropskega parlamenta, je treba določiti, da Komisija vzpostavi potrebne prehodne ureditve. Da bi zato zagotovili uporabo tega sporazuma od 1. septembra 2005, ta sklep Komisiji omogoča odstopanja od Uredbe Sveta (ES) št. 1785/2003 v prehodnem obdobju, tj. do začetka veljavnosti spremembe, vendar najpozneje do 30. junija 2006. To je isti datum, kot je predviden s sklepi Sveta 2004/617/ES, 2004/618/ES, 2004/619/ES in 2005/476/ES.

Komisija bo predlog za potrebno spremembo Uredbe Sveta predložila v najkrajšem možnem času.

2005/0230 (ACC)

Predlog

SKLEP SVETA

o sklenitvi Sporazuma v obliki izmenjave pisem med Evropsko skupnostjo in Tajsko v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem GATT 1994

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) 26. junija 2003 je Svet pooblastil Komisijo, da začne pogajanja v skladu s členom XXVIII GATT 1994 za spremembo nekaterih koncesij za riž. Skladno s tem je Evropska skupnost 2. julija 2003 obvestila STO o svoji nameri, da spremeni nekatere koncesije na seznamu CXL ES.

(2) Pogajanja je vodila Komisija ob posvetovanju z odborom, ustanovljenim s členom 133 Pogodbe, in v skladu s pogajalskimi smernicami, ki jih je izdal Svet.

(3) Komisija se je pogajala z Združenimi državami Amerike, ki so zainteresirane kot največji dobavitelj proizvoda pod oznako HS 1006 20 (oluščen riž) in kot pomemben dobavitelj proizvoda pod oznako HS 1006 30 (brušen riž); Tajsko, ki je zainteresirana kot največji dobavitelj proizvoda pod oznako HS 1006 30 (brušen riž) in kot pomemben dobavitelj proizvodov pod oznako HS 1006 20 (oluščen riž); ter z Indijo in Pakistanom, ki sta zainteresirana kot pomembna dobavitelja proizvoda pod oznako HS 1006 20 (oluščen riž).

(4) Sporazuma z Indijo in Pakistanom sta bila v imenu Skupnosti odobrena s sklepoma Sveta 2004/617/ES[1] in 2004/618/ES[2]. Sklep Sveta 2004/619/ES[3] je določil novo tarifno stopnjo za oluščen riž (oznaka HS 1006 20) in brušen riž (oznaka HS 1006 30). Sporazum z Združenimi državami je bil odobren s Sklepom Sveta 2005/476/ES[4].

(5) Komisija je uspešno sklenila sporazum v obliki izmenjave pisem med Evropsko skupnostjo in Tajsko, ki ga je zato treba odobriti.

(6) Za zagotovitev polne uporabe sporazuma od 1. septembra 2005 in do uvedbe spremembe Uredbe Sveta (ES) št. 1785/2003 z dne 29. septembra 2003 o skupni ureditvi trga za riž[5] je treba pooblastiti Komisijo, da sprejme začasna odstopanja od navedene uredbe in izvedbene ukrepe.

(7) Ukrepe, potrebne za izvajanje tega sklepa, je treba sprejeti v skladu s Sklepom Sveta 1999/468/ES z dne 28. junija 1999, ki določa postopke za uveljavljanje izvedbenih pooblastil, dodeljenih Komisiji[6] –

SKLENIL:

Člen 1

Sporazum v obliki izmenjave pisem med Evropsko skupnostjo in Tajsko v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem GATT 1994, se potrdi v imenu Skupnosti.

Besedilo sporazuma je priloženo temu sklepu.

Člen 2

1. V obsegu, ki je potreben za polno uporabo navedenega sporazuma od 1. septembra 2005, lahko Komisija v skladu s postopkom iz člena 3(2) tega sklepa odstopa od Uredbe (ES) št. 1785/2003 dokler se navedena uredba ne spremeni, vendar najpozneje do 30. junija 2006.

2. Komisija sprejme podrobna pravila za izvajanje sporazuma v skladu s postopkom iz člena 3(2) tega sklepa.

Člen 3

1. Komisiji pomaga Upravljalni odbor za žita, ustanovljen s členom 25 Uredbe (ES) št. 1784/2003[7].

2. Pri sklicevanju na ta odstavek se uporabljata člena 4 in 7 Sklepa 1999/468/ES.

Rok, predviden v členu 4(3) Sklepa 1999/468/ES, je en mesec.

Člen 4

Predsednik Sveta se pooblasti, da imenuje osebo, pooblaščeno za podpis Sporazuma, da bi izrazila privolitev Skupnosti, da jo Sporazum zavezuje[8].

V Bruslju,

Za Svet

Predsednik

PRILOGA

SPORAZUM V OBLIKI IZMENJAVE PISEM

med Evropsko skupnostjo in Tajsko v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem GATT 1994

Pismo št. 1 Pismo Evropske skupnosti

V Bruslju,………

Spoštovani,

po pogajanjih med Evropsko skupnostjo (ES) in Kraljevino Tajsko (Tajsko) v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem Splošnemu sporazumu o carinah in trgovini 1994 (GATT 1994), se ES in Tajska strinjata s sklepi, opisanimi v nadaljevanju.

1. Pogodbene stopnje dajatve za oluščen riž (oznaka HS 1006 20), za manj brušen in brušen riž (oznaka HS 1006 30) in lomljen riž (oznaka HS 1006 40) bodo 65 EUR/t, 175 EUR/t in 128 EUR/t, v tem zaporedju.

2. ES v skladu z odstavki 3 do 6 določi stopnjo dajatve za manj brušen in brušen riž (oznaka HS 1006 30).

3. Letna referenčna višina uvoza se izračuna kot povprečna količina celotnega uvoza manj brušenega in brušenega riža v ES-25 od vseh virov v tržnih letih (od 1. septembra do 31. avgusta) 2001/02 – 2003/04 in povečana za 10 % (tj. 337 168 ton).

4. Šestmesečna referenčna višina uvoza: v vsakem tržnem letu se izračuna šestmesečna referenčna višina uvoza, ki znaša 47 % letne referenčne višine uvoza, izračunane na podlagi odstavka 3 zgoraj (tj. 158 469 ton).

5. Prilagoditev tarifne stopnje na polovici tržnega leta : v desetih dneh po koncu prvih šestih mesecev vsakega tržnega leta ES preuči in po potrebi prilagodi tarifno stopnjo na naslednji način:

a) če je dejanska količina uvoženega manj brušenega in brušenega riža v pravkar končanem šestmesečnem obdobju za več kot 15 % večja od šestmesečne referenčne višine uvoza za navedeno obdobje, izračunane po odstavku 4 zgoraj (tj. več kot 182 239 ton), ES uporablja tarifno stopnjo 175 EUR/t;

b) če je dejanska količina uvoženega manj brušenega in brušenega riža v pravkar končanem šestmesečnem obdobju manjša ali enaka šestmesečni referenčni višini uvoza za navedeno obdobje, izračunani po odstavku 4 zgoraj, povečana za 15 % (tj. 182 239 ton ali manj), ES uporablja tarifno stopnjo 145 EUR/t.

Za namene točk a) in b) zgoraj dejanska količina uvoženega manj brušenega in brušenega riža pomeni celotni uvoz tega riža v ES-25 iz vseh virov pod oznako HS 1006 30.

6. Prilagoditev tarifne stopnje ob koncu tržnega leta : v desetih dneh po koncu tržnega leta ES preuči in po potrebi prilagodi tarifno stopnjo na naslednji način:

a) če je dejanska količina uvoženega manj brušenega in brušenega riža v pravkar končanem tržnem letu za več kot 15 % večja od letne referenčne višine uvoza za navedeno 12 mesečno obdobje, izračunane po odstavku 3 zgoraj (tj. več kot 387 743 ton), ES uporablja tarifno stopnjo 175 EUR/t;

b) če je dejanska količina uvoženega manj brušenega in brušenega riža v pravkar končanem tržnem letu manjša ali enaka letni referenčni višini uvoza za navedeno 12 mesečno obdobje, izračunani po odstavku 3 zgoraj, povečana za 15 % (tj. 387 743 ton ali manj), ES uporablja tarifno stopnjo 145 EUR/t.

Za namene točk a) in b) zgoraj dejanska količina uvoženega manj brušenega in brušenega riža pomeni celotni uvoz tega riža v ES-25 iz vseh virov pod oznako HS 1006 30.

7. Kvota tarifne stopnje : ES določi novo letno kvoto tarifne stopnje v višini 13 500 ton manj brušenega in brušenega riža, od katerih se 4 313 ton dodeli Tajski. Tarifna stopnja v okviru kvote je enaka nič.

8. Lomljeni riž: za riž z oznako HS 1006 40 ES uporabi uvozno dajatev 65 EUR/t.

9. Količina trenutne kvote tarifne stopnje za lomljeni riž se poveča na 100 000 ton. Tarifna stopnja v okviru kvote je enaka dajatvi iz odstavka 8 zgoraj, zmanjšani za 30, 77 %.

10. Podatki : dejanska letna in šestmesečna višina uvoza iz odstavkov 5 in 6 zgoraj se izračunata na podlagi podatkov uvoznih dovoljenj ES za riž. ES te podatke tedensko objavlja na spletu.

11. Preglednost : ES vsako prilagoditev tarifne stopnje takoj javno objavi.

12. Posvetovanja: na zahtevo katere koli pogodbenice začneta pogodbenici v 30 dneh po prejemu zahteve po posvetovanju o zadevah, ki jih zajema ta sporazum.

13. Določbe tega sporazuma se uporabljajo od 1. septembra 2005.

Vljudno Vas prosim, da Vaša vlada potrdi, če se strinja z zgoraj navedenim.

S spoštovanjem.

V imenu Evropske skupnosti

Pismo št. 2 Pismo Tajske

V Bangkoku, ………..

Spoštovani,

po pogajanjih med Evropsko skupnostjo (ES) in Kraljevino Tajsko (Tajsko) v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem Splošnemu sporazumu o carinah in trgovini 1994 (GATT 1994), se ES in Tajska strinjata s sklepi, opisanimi v nadaljevanju.

1. Pogodbene stopnje dajatve za oluščen riž (oznaka HS 1006 20), manj brušen in brušen riž (oznaka HS 1006 30) in lomljeni riž (oznaka HS 1006 40) bodo 65 EUR/t, 175 EUR/t in 128 EUR/t, v tem zaporedju.

2. ES v skladu z odstavki 3 do 6 določi stopnjo dajatve za manj brušen in brušen riž (oznaka HS 1006 30).

3. Letna referenčna višina uvoza se izračuna kot povprečna količina celotnega uvoza manj brušenega in brušenega riža v ES-25 od vseh virov v tržnih letih (od 1. septembra do 31. avgusta) 2001/02 – 2003/03 in povečana za 10 % (tj. 337 168 ton).

4. Šestmesečna referenčna višina uvoza: v vsakem tržnem letu se izračuna šestmesečna referenčna višina uvoza, ki znaša 47 % letne referenčne višine uvoza, izračunane na podlagi odstavka 3 zgoraj (tj. 158 469 ton).

5. Prilagoditev tarifne stopnje na polovici tržnega leta : v desetih dneh po koncu prvih šestih mesecev vsakega tržnega leta ES preuči in po potrebi prilagodi tarifno stopnjo na naslednji način:

a) če je dejanska količina uvoženega manj brušenega in brušenega riža v pravkar končanem šestmesečnem obdobju za več kot 15 % večja od šestmesečne referenčne višine uvoza za navedeno obdobje, izračunane po odstavku 4 zgoraj (tj. več kot 182 239 ton), ES uporablja tarifno stopnjo 175 EUR/t;

b) če je dejanska količina uvoženega manj brušenega in riža v pravkar končanem šestmesečnem obdobju manjša ali enaka šestmesečni referenčni višini uvoza za navedeno obdobje, izračunani po odstavku 4 zgoraj, povečana za 15 % (tj. 182 239 ton ali manj), ES uporablja tarifno stopnjo 145 EUR/t.

Za namene točk a) in b) zgoraj dejanska količina uvoženega manj brušenega in brušenega riža pomeni celotni uvoz tega riža v ES-25 iz vseh virov pod oznako HS 1006 30.

6. Prilagoditev tarifne stopnje ob koncu tržnega leta : v desetih dneh ob koncu tržnega leta ES preuči in po potrebi prilagodi tarifno stopnjo na naslednji način:

a) če je dejanska količina uvoženega manj brušenega in brušenega riža v pravkar končanem tržnem letu za več kot 15 % večja od letne referenčne višine uvoza za navedeno 12 mesečno obdobje, izračunane po odstavku 3 zgoraj (tj. več kot 387 743 ton), ES uporablja tarifno stopnjo 175 EUR/t;

b) če je dejanska količina uvoženega manj brušenega in brušenega riža v pravkar končanem tržnem letu manjša ali enaka letni referenčni višini uvoza za navedeno 12 mesečno obdobje, izračunani po odstavku 3 zgoraj, povečana za 15 % (tj. 387 743 ton ali manj), ES uporablja tarifno stopnjo 145 EUR/t.

Za namene točk a) in b) zgoraj dejanska količina uvoženega manj brušenega in brušenega riža pomeni celotni uvoz tega riža v ES-25 iz vseh virov pod oznako HS 1006 30.

7. Kvota tarifne stopnje : ES določi novo letno kvoto tarifne stopnje v višini 13 500 ton manj brušenega in brušenega riža, od katerih se 4 313 ton dodeli Tajski. Tarifna stopnja v okviru kvote je enaka nič.

8. Lomljeni riž : za riž z oznako HS 1006 40 ES uporabi uvozno dajatev 65 EUR/t.

9. Količina trenutne kvote tarifne stopnje za lomljeni riž se poveča na 100 000 ton. Tarifna stopnja v okviru kvote je enaka dajatvi iz odstavka 8 zgoraj, zmanjšani za 30,77 %.

10. Podatki : dejanska letna in šestmesečna višina uvoza iz odstavkov 5 in 6 zgoraj se izračunata na podlagi podatkov uvoznih dovoljenj ES za riž. ES te podatke tedensko objavlja na spletu.

11. Preglednost : ES vsako prilagoditev tarifne stopnje takoj javno objavi.

12. Posvetovanja : na zahtevo katere koli pogodbenice začneta pogodbenici v 30 dneh po prejemu zahteve po posvetovanju o zadevah, ki jih zajema ta sporazum.

13. Določbe tega sporazuma se uporabljajo od 1. septembra 2005.

Vljudno Vas prosim, da Vaša vlada potrdi, če se strinja z zgoraj navedenim.

S spoštovanjem.

Za Kraljevino Tajsko

FINANČNI IZKAZ |

1. | PRORAČUNSKA POSTAVKA: Poglavje 10 – kmetijske dajatve | PPP ODOBRITVE 2006: 763,5 milijona EUR. |

2. | NASLOV: Predlog Sklepa Sveta o sklenitvi Sporazuma v obliki izmenjave pisem med Evropsko skupnostjo in Tajsko v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem GATT 1994 |

3. | PRAVNA PODLAGA: Člen 133 Pogodbe v povezavi s prvim stavkom prvega pododstavka člena 300(2) Pogodbe. |

4. | CILJI: Določitev metode izračunavanja dajatev na riž. |

5. | FINANČNE POSLEDICE | 12-MESEČNO OBDOBJE (milijonov EUR) | TEKOČE PRORAČUNSKO LETO 2005 (milijonov EUR) | PRORAČUNSKO LETO 2006 in prihodnja leta (milijonov EUR) |

5.0 | ODHODKI – OBRAČUNANI V BREME PRORAČUNA ES (NADOMESTILA/INTERVENCIJE) – NACIONALNI ORGANI – DRUGO | – | – | – |

5.1 | PRIHODKI – LASTNI VIRI ES (DAJATVE/CARINE) – IZ DRŽAV | – | – | (1) – 6,3 |

2007 | 2008 | 2009 | 2010 |

5.0.1 | PREDVIDENI ODHODKI | – | – | – | – |

5.1.1 | PREDVIDENI PRIHODKI | (1) | (1) | (1) | (1) |

5.2 | METODA IZRAČUNA: – |

6.0 | ALI SE PROJEKT LAHKO FINANCIRA IZ ODOBRITEV, VKLJUČENIH V USTREZNO POGLAVJE TEKOČEGA PRORAČUNA? | se ne uporablja |

6.1 | ALI SE PROJEKT LAHKO FINANCIRA IZ PRENOSA MED POGLAVJI TEKOČEGA PRORAČUNA? | se ne uporablja |

6.2 | ALI BO POTREBNA DOPOLNITEV PRORAČUNA? | NE |

6.3 | ALI BO TREBA VKLJUČITI ODOBRITVE V PRIHODNJE PRORAČUNE? | NE |

OPOMBE: (1) Predvidoma ima ta ukrep negativni finančni vpliv na napoved lastnih sredstev za proračunsko leto 2006 in za prihodnja proračunska leta. Višina neto zneska se ocenjuje na 6,3 milijona EUR. |

[1] UL L 279, 28.8.2004, str. 17.

[2] UL L 279, 28.8.2004, str. 23.

[3] UL L 279, 28.8.2004, str. 29.

[4] UL L 170, 1.7.2005, str. 67.

[5] UL L 270, 21.10.2003, str. 96.

[6] UL L 184, 17.7.1999, str. 23.

[7] UL L 270, 21.10.2003, str. 78.

[8] Datum stopitve Sporazuma v veljavo, bo objavljen v Uradnem listu Evropske unije .